વાવોલથી ક-રોડની વચ્ચે આવેલી બે દુકાનમાં પણ તસ્કરોએ વહેલી સવારે હાથફેરો કર્યો હતો. નજીકમા જીઆઈડીસી હોવાના કારણે આ રોડ સતત ૨૪ કલાક ધમધમતો રહે છે. વાહનો અને લોકોની અવર-જવર વચ્ચે પણ બે દુકાનના શટર તોડી તસ્કરો ઘૂસ્યા હતા. પોલીસ પેટ્રોલિંગની સાથે વાહનચેકિંગની ઝુંબેશ રાત્રે પણ આ રોડ પર ચાલતી હોય છે. આમ, પોલીસની નજર તળેના વિસ્તારમાં જ સફળતા મેળવી તસ્કરોએ ખુલ્લો પડકાર ફેંક્યો છે. આ મામલે પણ પોલીસ ફરિયાદ નોંધાઈ નથી, પરંતુ પોલીસે તસ્કરોનું પગેરું મેળવવા પ્રયાસ હાથ ધર્યા છે.